Ubytovací poriadok
Ubytovací poriadok HARMONY AP RESORT, s.r.o.
- Klient je povinný pri príchode do ubytovacieho zariadenia predložiť správcovi doklad totožnosti (pas, občiansky preukaz) + potvrdenie rezervácie o ubytovaní /voucher/ poukaz.
- Pri príchode sa platí celý pobyt alebo doplatok za pobyt, plus vratná záloha 100 €, ktorá bude na konci pobytu po skontrolovaní stavu apartmánu/ chaty vrátená, po zaplatení pobytu klient obdrží kľúč od apartmánu/chaty. Pri odovzdaní objektu preberá klient inventár celého objektu a berie na seba zodpovednosť za stratu, poškodenie, prípadne zničenie obsahu apartmánu/chaty.
- Ukončenie pobytu je v deň odchodu do 10:00 hodiny, ak sa obe strany nedohodnú inak. Na základe záväznej rezervácie ubytovania je personál ubytovacieho zariadenia povinní klienta ubytovať v čase od 14.00 hod. – neskorší príchod je možný po dohode s ubytovateľom.
- Klient v ubytovacom zariadení nemôže bez súhlasu správcu premiestňovať interiérové zariadenie, robiť úpravy a akékoľvek zásahy do elektrickej alebo inej inštalácie.
- V apartmánoch/chate nie je povolené klientom používať vlastné elektrické spotrebiče, okrem elektrických spotrebičov slúžiacich na osobnú hygienu a to sušič vlasov, holiaci strojček a pod.
- Klient má k použitiu jednu sadu kľúčov od prenajatého apartmánu/chaty, od vchodových dverí a kôlne s drevom.
- Akékoľvek poruchy na zariadení alebo prístrojoch v apartmáne je klient povinný ohlásiť správcovi zariadenia za účelom opravy na tel. čísle: + 421 901 710 718.
V prípade potreby použiť tel. čísla:
112 – tiesňové volanie všeobecné
158 – Polícia Slovenskej republiky
+421 903 732 443, +421 903 436 016 – Ohlasovacia povinnosť Harmony AP resortu.
- Vo všetkých priestoroch interiéru apartmánu/chaty je prísny zákaz fajčenia. Zakladanie ohňa v blízkosti dreveníc v celej chatovej oblasti, okrem kachlí a priestorov na to určených, taktiež platí aj prísny zákaz poškodzovania vonkajšej zelene a stromov.
- K apartmánom patrí vlastné parkovacie miesto.
- Akékoľvek závady v apartmáne/chate je potrebne hlásiť v deň príchodu.
- V prípade požiaru má každý apartmán/chata k dispozícii hasiaci prístroj, nachádza sa v dolnej chodbe v blízkosti vchodových dverí. V prípade požiaru treba použiť núdzový východ, ktorým sú vchodové dvere.
- Ubytovanie domácich zvierat je povolené len po dohode s pracovníkom ubytovacieho zariadenia. Nie je povolené, aby zvieratá boli bez dozoru majiteľa.
- Z bezpečnostných dôvodov nie je vhodné deti do 10 rokov ponechať bez dozoru dospelých v apartmáne/chate.
- Klientom nie je dovolené brať do izieb športové náradia (lyže, lyžiarske palice, lyžiarky, bicykle ...), pre ktoré je vyhradené iné miesto. Miesto pre športové potreby, lyže a podobne je vyhradený priestor v lyžiarni.
- V čase od 22:00 hod. do 06:00 hod. je nočný kľud.
- Pri používaní interiérových kachlí máte k dispozícii narúbané kúsky dreva, ktoré sú uložené v kôlni.
- V interiéri izieb apartmánu/chaty je zakázané používať vonkajšiu obuv (možnosť poškodenia podláh).
- Klient odovzdá pri odchode správcovi celý inventár apartmánu/chaty v nepoškodenom stave, odovzdá papuče, uteráky a kľúče od apartmánu/chaty. Po odovzdaní a skontrolovaní objektu správcom sa klientovi vracia záloha 100€. V prípade využitia ďalších služieb doplatí klient zvyšok konečnej sumy.
Dôležité upozornenia
- Prosíme Vás, aby ste si pozorne prečítali ubytovací poriadok.
- V prípade nejasností nás kontaktujte.
- Všetkým našim klientom prajeme príjemný pobyt.